
VIEŠASIS PIRKIMAS „MOKSLO PASKIRTIES PASTATO, TAIKOS G. 62, UTENOJE, MODERNIZAVIMO (ATNAUJINIMO) DARBAI“ (TOLIAU – PIRKIMAS) Nr. 3820839

ATSAKYMAI Į PAKLAUSIMUS
Perkančioji organizacija CVP IS priemonėmis 2025-07-31 (pranešimo Nr. 302290) gavo tiekėjo paklausimą. Vadovaudamasi Lietuvos Respublikos viešųjų pirkimų įstatymo 36 str. 5 p., pirkimo bendrųjų sąlygų 5.2 p., atsako į tiekėjo paklausimą: 

	Eil. Nr.
	Klausimas
(pateikiamas neredaguojamas tekstas)
	Atsakymas
	Atsakymo pateikimo data

	1.
	Susipažinę su pirkimo sąlygomis, norėtume atkreipti Jūsų dėmesį į kelis pirkimo sąlygų 4 priede 1 lentelėje nurodytus tiekėjų kvalifikacijos reikalavimus:
3.1 p. yra nurodyta, kad tiekėjas, ūkio subjektų grupės nariai (pagal jų prisiimamus įsipareigojimus pirkimo sutarčiai vykdyti), ūkio subjektai, kurių pajėgumais remiasi tiekėjas, subtiekėjai turi teisę verstis veikla, kuri reikalinga pirkimo sutarčiai įvykdyti - Teisė būti ypatingojo statinio rangovu ir vykdyti sutartyje nurodytus darbus (Statinių grupė: negyvenamieji pastatai; pogrupis: visuomeninės paskirties pastatai; statybos darbų sritis – bendrieji statybos darbai (statybinių konstrukcijų). (Teisinis pagrindas: LR Statybos įstatymo 18 str. 2 p.).
Ar teisingai suprantame, kad šis reikalavimą turi atlikti ir tiekėjas, ir partneris, ir ūkio subjektas, kurių pajėgumais tiekėjas ketina remtis ir subtiekėjas?
Jei atsakymas yra „Taip”, tuomet įvertinę numatomą pirkimo apimtį bei darbų pobūdį, manome, kad toks reikalavimas yra perteklinis ir nepagrįstai riboja tiekėjų konkurenciją. Siekiant racionalaus lėšų panaudojimo ir skaidraus viešojo pirkimo organizavimo, prašome peržiūrėti ir patikslinti pirkimo dokumentus, kad šį kvalifikacinį reikalavimą turi atitikti bent vienas partneris (o ne abu kartu), jeigu dalyvauja kaip ūkio subjektų grupės nariai ir kad tiekėjas gali pasitelkti kitą ūkio subjektą ir remtis jo pajėgumais, siekiant atitiktį šį reikalavimą, o pasitelkiamam subtiekėjui nebūtų taikomas šis reikalavimas.
	Paaiškiname, kad pirkimo sąlygų 4 priede 1 lentelėje 3.1 p. nurodytas tiekėjų kvalifikacijos reikalavimas yra nustatytas vadovaujantis Viešųjų pirkimų tarnybos direktoriaus 2017-06-29 įsakymu Nr. 1S-105 „Dėl tiekėjo kvalifikacijos reikalavimų nustatymo metodikos patvirtinimo“ patvirtintų tiekėjų kvalifikacijos reikalavimų nustatymo metodika (toliau-Metodika), kuria perkančiosios organizacijos turi vadovautis, todėl kvalifikacijos reikalavimas nebus keičiamas.
Metodikos 9 punkte reglamentuota, kad kvalifikacijos reikalavimas tiekėjui turėti teisę verstis veikla yra nustatomas nepriklausomai nuo numatomos pirkimo sutarties vertės ar trukmės, kai reikalavimas turėti atitinkamą atestatą, sertifikatą, pažymą, leidimą ar pan. yra numatytas kituose norminiuose teisės aktuose, šiuo atveju – Lietuvos Respublikos statybos įstatyme.
Pirkimo sąlygose ir Metodikos 9 p. numatyta:
· jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;
· tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų;
· subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. 
	2025-08-01

	2.
	3.2 p. yra nurodyta, kad tiekėjas, ūkio subjektų grupės nariai kartu, ūkio subjektai, kurių pajėgumais remiasi tiekėjas, per paskutinius 5 metus arba per laiką nuo tiekėjo įregistravimo dienos (jei tiekėjas vykdė veiklą mažiau nei 5 metus) iki pasiūlymo pateikimo termino pabaigos pagal vieną ar daugiau sutarčių turi būti tinkamai įvykdęs ir/ar vykdyti gyvenamojo ir/ ar negyvenamojo pastato statybos (nauja statyba/ rekonstrukcija/ kapitalinis remontas) darbų kurių bendra vertė ne mažesnė kaip 1.000.000,00 Eur be PVM.
Ar teisingai suprantame, kad šį reikalavimą tiekėjas atitiks, jei tiekėjas bus tinkamai įvykdęs negyvenamojo pastato statybos darbus: arba naują statybą, arba rekonstrukciją, arba kapitalinį remontą, t. y. ne visus kartu išvardinus darbus, bet užteks, jei bus atlikęs bent vieną kažkurį iš trijų išvardintų darbų ir pavyzdžiui nebus atlikęs kapitalinio remonto darbų?
Tikime, kad perkančioji organizacija, atsižvelgdama į Viešųjų pirkimų įstatymo principus – proporcingumo, nediskriminavimo bei skaidrumo – įvertins šį prašymą ir patikslins tiekėjų kvalifikacinius reikalavimus.
	Taip, suprantate teisingai. Tiekėjas darbų patirtį gali grįsti tiek gyvenamojo, tiek negyvenamojo pastato statybos darbais: arba naujos statybos, arba rekonstrukcijos, arba kapitalinio remonto.
	2025-08-01

